als_Latn dik_Latn sag_Latn
Djali i Andrea Stefanit filmon Tiranën me dron, alarmohet policia (Video)Publikuar 4 weeks ago në Express
“Tirana si e sheh Zoti” dhe...kamera e vendosur në dronin e djalit të Andrea Stefanit. Pamjet e mrekullueshme nga 150 metra lartësi janë hedhur në profilin në “Facebook” të analistit Stefani, më 2 mars 2015.
Por nuk ka qenë e lehtë marrja e pamjeve të bukura të Tiranës siç e sheh Zoti. Pak minuta pas lëshimit të dronit në ajër, policia është vënë në alarm për të gjetur personin dhe vendlëshimin e aparaturës që u bë e famshme për shqiptarët dhe botën, pas lëshimit të dronit në stadiumin “Partizani” të Beogradit në tetor 2014.
Aq më tepër që atë ditë, në një nga hotelet e Tiranës ishte akomoduar edhe kryetarja e parlamentit të Serbisë, Gojkoviç. Pas disa minuta kërkimi policët kanë gjetur vendlëshimin e dronit dhe janë përballur me analistin e njohur, i cili është befasuar nga alarmi i tyre.
“Ne e ngritëm dronin në mes të Beogradit dhe s’po e ngremë këtu në Tiranë!”-u është përgjigjur policëve Stefani, që kujton se në legjislacionin shqiptar nuk ka ende një pengim ligjor për përdorimin e dronëve në qendrat e banuara.
Gjithsesi incidenti është kapërcyer dhe djali i Stefanit, përmes kamerës shumë cilësore në dronin e lëshuar në 150 metra lartësi sjell pamje të mrekullueshme të Tiranës në fillim të marsit, ashtu “si e sheh Zoti”.
als_Latn als_Latn als_Latn als_Latn als_Latn als_Latn